مجلس النواب (لمغريب)

مجلس نّواب (ب لعربية مجلس النواب، ب لأمازيغية  أسقّيم ن ئمورا، ب لفرانساوية ) ف لمغريب هوّا شّومبرة سّفلية ديال لبرلمان لمغريبي. شّومبرة لعلوية هيّا مجلس لمستشارين. لأعضاء ديال مجلس نّواب كيتّنتاخبو كولا 5 سنين، ؤ لعاداد ديالهوم كيكون 395، منهوم 305 من دواير لمحلية، ؤ 90 من لّوائح لخاصة ديال نّسا ؤ شّباب. مجلس نّواب كيتّجمع ف لمبنى ديال لبرلمان لي كاين ف رّباط، ؤ رّئيس ديالو لحالي هوّا لحبيب لمالكي.

 تاريخ 
ف 1908 كانت لمحاولة لّولة ف لمغريب ديال صّياغة د دوستور، لي جهضاتها فرانسا فاش بدا سّتيعمار لفرانساوي د لمغريب. مورا سّتيعمار نيشان بدات نّوية ديال مجلس نّواب ب لإنشا ديال لمجلس لوطني سّتيشاري ب رئاسة د لمهدي بنبركة، لي كانو فيه 76 عضو من لحركة لوطنية. دّوستور د 1962 دار صّياغة لّولة ديال برلمان مغريبي ؤ حدد صّلاحيات ديالو. لفصولا 28 ؤ 31 ديال لباب تّاني ؤ لفصل 70 ف لباب لخامس حددو لعلاقة مابين لبرلمان ؤ لماليك. ف لباب تّالت كانلقاو تفاصيل علا لبرلمان ؤ كيفاش خدّام. ف لباب لخامس ؤ بواب خرين موراه كانلقاو تفاصيل علا لعلاقة مابين لحوكومة ؤ لبرلمان.
ؤ مابين 1963 ؤ 1965 كانت لولاية تّشريعية لّولة ب 144 عضو منتاخبين ف مجلس نّواب، ؤ 120 عضو ف مجلس لمستشارين. مورا لحالة د لستيتنا مابين 1965 ؤ 1970، تّصاغ دّوستور د 1970 لي مدد لولاية د مجلس نّواب من 4 سنين ل 6 سنين ؤ زاد حدد صّلاحيات د لبرلمان (لي دابا ولات فيه شومبر وحدة هيّا مجلس نّواب) بشكل دقيق علا قبل، ؤ عطا ل لماليك صّلاحية باش يحل لبرلمان ب إصدار ديال ضاهير، ؤ ف هاد لحالة كيولي لماليك كيقوم ب لأدوار ديال لبرلمان حتا يتنتاخب واحد جديد ف ضرف 3 شهور.

ف 1970 ؤ 1971 كانت لولاية تّشريعية تّانية لي عرفات نتيخاب 240 عضو ف مجلس نّواب، منهوم 90 بشكل عام ؤ موباشير، 90 كيمتلو لجماعات لمحلية، ؤ 60 من شّومبرات لخدايمية.

ف 1972 صدر دوستور جديد لي من بين تّبديلات ديالو بلي نقص لولاية د مجلس نّواب من 6 سنين ل 4 سنين، ؤ رد جوج تلات د لأعضاء ديالو كيتّنتاخبو بشكل موباشير (من طاراف شّعب)، ؤ تلت كيتّنتاخب من طاراف أعضاء د لمجالس لمحلية، ؤ شّومبرات لخدايمية. مورما تسد لبرلمان 5 سنين، بدات لولاية تّشريعية تّالتة ف 1977، تال 1983، ؤ تّنتاخبو فيها 264 عضو ف لبرلمان، منهوم 176 ب قتيراع موباشير، ؤ 88 ب قتيراع لاموباشير. لولاية تّشريعية رّابعة كانت من 1984 تال 1992، ؤ تزاد فيها لعاداد د لأعضاء ل 306، 204 منهوم جاو ب قتيراع موباشير، 60 ب قتيراع من أعضاء د لمجالس لمحلية، ؤ 42 من شّومبرات لخدايمية.

ف 1992، صدر مرة خرة دوستور لي زاد حدد شي تويشيات، من بينهوم بلي مجلس نّواب ماخاصّوش يتحل ب ضّارورة يلا كانت حالة د لستيتنا (لباب تّاني، لفصل 25)، ؤ رد لمدة د لولاية تّشريعية د مجلس نّواب 6 سنين كيما كانت قبل، ؤ لمدة د رّئاسة د لمجلس 3 سنين بعدما كان كيتعاود نّتيخاب ديال رّئيس د مجلس نّواب كولا عام ف أكتوبر. لولاية لخامسة كانت من 1993 تال 1997، ؤ تزاد فيها مرة خرة لعاداد د نّواب ل 333، 222 تنتاخبو ب قتيراع موباشير، ؤ 111 ب قتيراع لاموباشير.

دّوستور د 1996 رد لمدة د لولاية تّشريعية 5 سنين، لي باقية ل حد سّاعة، ؤ رّئاسة ديالو عاماين ؤ نص تقريبا. ف 1997 بدات لولاية تشريعية سّاتة، لي رجع فيها لبرلمان ب جوج شومبرات. ف شّومبرة سّفلية (مجلس نّواب) تّنتاخبو 325 عضو، 295 منهوم من دّواير لمحلية، ؤ 30 من ليستة وطنية.

 رؤسا د لمجلس 
 سمية(دايرة)  توارخ  لحيزب  لويلاية (نتيخابات)1100px  لمهدي بن بركة 1956  1959 حزب ليستقلال لمجلس لوطني ستيشاري (تأسيسي)2100px عبدلكريم لخطيب 1963  1965 لحركة الشعبية لولا (1963) حالة د ستيتناء من 1965 حتال 1970.3100px عبد الهادي بوطالب 1970  1971لامنتمي تانية (1970)4 100px مهدي بن بوشتة 1971  1972حزب ليستقلال تسد مجليس نواب ف مارس 1972.5 100px داي ولد سيدي بابا 1977  1983 تجمع لوطني د لأحرار تالتة (1977)6 100px أحمد عصمان   1984   1992 رابعة (1984)7 100px محمد جلال سعيد   1993  1997 تيحاد دوستوري لخامسة (1993)8 100px عبد الواحد الراضي  (سيدي سليمان) 1997  2002 تيحاد شتيراكي د لقوات شعبية  ساتة (1997) 21 أكتوبر 2002  2007 سابعة (2002)9 100px مصطفا لمنصوري  (ناضور) 16 أكتوبر 2007  2010 تجمع لوطني د لأحرار تامنة (2007)10 100px  عبد الواحد الراضي  (سيدي سليمان) 9 أبريل 2010  2011 تيحاد شتيراكي د لقوات شعبية11 100px كريم غلاب  (بن مسيك) 19 دجنبر 2011  2014حزب ليستقلال تاسعة (2011)12 100px رشيد طالبي لعلمي  (تطوان) 10 أبريل 2014  2016 تجمع لوطني د لأحرار13 100px لحبيب لمالكي  (خريبݣة) 16 يناير 2017  15 يوليوز 2021 تيحاد شتيراكي د لقوات شعبية لعاشرة (2016)14 100px رشيد طالبي لعلمي  (تطوان) 9 أكتوبر 2021   تجمع لوطني د لأحرار لحاضشة (2021)

 مصادر 


تصنيف:السياسة د لمغريب
تصنيف:مؤسسة ف لمغريب
تصنيف:حوكومة د لمغريب
تصنيف:مقالات فيها مصدر و 3000 بايت